
  Parlamentul României   

 Camera Deputaţilor

Comisia pentru administraTie publica,              
          
    12 octombrie 2001

amenajarea teritoriului Si echilibru 
                      
    Nr.26/338


 ecologic 





Către






BIROUL PERMANENT AL






CAMEREI DEPUTATILOR



Vă înaintăm, alăturat, Raportul asupra propunerii legislative privind reînfiinţarea comunei Sânnicolau Român, judeţul Bihor, trimisă comisiei noastre pentru dezbatere şi avizare în fond, cu adresa nr.298 din 6 septembrie 2001.



La întocmirea raportului, comisia a avut în vedere:

· avizul Consiliului Legislativ cu nr.916 din 31 august 2001.

· punctul de vedere negativ al Guvernului nr.65/PM din 4 iulie 2001.

· avizul Comisiei pentru buget, finanţe şi bănci cu nr.654/9.10.2001.



Prin obiectul de reglementare şi conţinutul său, propunerea legislativă se încadrează în categoria legilor organice.



PRESEDINTE,



IOAN OLTEAN


SECRETAR,







KOVACS CSABA TIBERIU

asupra propunerii legislative privind reînfiinţarea 

comunei Sânnicolau Român, judeţul Bihor



In urma examinării propunerii legislative privind reînfiinţarea  comunei Sânnicolau Român, judeţul Bihor, în şedinţa din 9 octombrie 2001, Comisia a hotărât că propunerea legislativă nu poate fi acceptată şi propune Plenului Camerei Deputaţilor respingerea acestei, pentru următoarele motive:



1. Propunerea legislativă are ca obiect de reglementare modificarea organizării administrative a teritoriului României prin înfiinţarea comunei Sânnicolau Român, judeţul Bihor.



Prin noua organizare administrativ-teritorială propusă se modifică limitele teritoriale ale comunei Cefa.



Noua comună Sânnicolau Român urmează a fi organizată prin desprinderea satelor Sânnicolau Român, Roit şi Berechin de actuala comună Cefa.



Modificarea limitelor teritoriale ale comunelor, oraşelor şi judeţelor, potrivit Legii nr.215/2001 privind administraţia publică locală, se poate efectua numai cu consultarea prealabilă a cetăţenilor din unităţile administrativ-teritoriale respective, prin referendum, organizat în condiţiile legii.



Totodată, în conformitate cu prevederile art.13 alin.(3) din Legea nr.3/2000 privind organizarea şi desfăşurarea referendumului, organizarea referendumului local este obligatorie atunci când un proiect de lege sau o propunere legislativă vizează modificarea limitelor teritoriale ale comunelor, oraşelor şi judeţelor.



De asemenea, potrivit art.3 şi 5 din Legea nr.351/2001 privind aprobarea Planului de amenajare a teritoriului naţional – Secţiunea a IV-a – Reţeaua de localităţi, organizarea de noi comune se face în urma consultării prin referendum local a populaţiei din unitatea administrativ-teritorială de la care se preiau localităţile rurale şi a populaţiei din unităţile administrativ-teritoriale care preiau localităţile rurale în cauză.



Din documentaţia ce a însoţit propunerea legislativă a rezultat că nu sunt îndeplinite condiţiile legale mai sus prevăzute, referendumul local fiind organizat numai în satele care au alcătuit fost comună Sânnicolau Român (Sânnicolau Român, Roit şi Berechin) şi nu în toate satele componente ale comunei Cefa, aşa cum prevăd dispoziţiile legale. 



2. Pentru înfiinţarea de noi comune este necesar ca acestea să îndeplinească condiţiile prevăzute în anexa IV pct.4.0. a Legii nr.351/2001, condiţii pe care noua comună nu le îndeplineşte. 



Potrivit Programului de guvernare pe perioada 2001-2004, Guvernul urmează să înfiinţeze un număr însemnat de comune, iar odată cu analizarea acestora va fi avută în vedere şi propunerea de înfiinţare a comunei Sânnicolau Român. 



Propunerea legislativă prin obiectul şi conţinutul său, se încadrează în categoria legilor organice.



PRESEDINTE,



IOAN OLTEAN


SECRETAR,







KOVACS CSABA TIBERIU
Expert parlamentar:

Stelian Androne

